Anne Grete Holmsgaard (SF), 2007-04-25:
Jeg vil sige, at det ene projekt har overlevet ikke bare syv storme, men også syv magre år.
Det andet projekt overlever tilsyneladende ikke.
Det er mig bekendt på vej til udlandet.
Om det bliver Irland, om det bliver England, eller om det bliver Portugal, ved jeg ikke, men de glæder sig.
De var enormt nervøse i 2001 over, om Danmark skulle løbe med den her teknologi.
De takkede deres gud og skaber, da der kom en ny regering, der fjernede hele bølgekraftprogrammet, fordi det gav dem bedre muligheder.
Og nu står ministeren så her og siger: Jamen der er jo et udviklingsprogram, man kan søge penge til.
Der er jo afsat midler til andengenerationsbiobrændstoffer og givet en masse løfter til det, og det program kan simpelt hen ikke rumme det her.
Hvis ministeren nu vil have lidt høj cigarføring, som bygger på andet end papir, så vil han gå ud og sige: Ja, vi lover ilandføringssikring, strømmen skal jo fra bølgerne og ind til land, og vi lover, at der kommer en højere afregningspris.
Det er jo det, der giver den sikkerhed, som kan få andre private investorer til at komme på banen.
Det er vel egentlig ikke for meget forlangt.
Det er ikke særlig dyrt, hvis man gerne vil være en erhvervsminister, som virkelig sikrer udviklingen af dansk produktion.
Så er der faktisk ikke så langt til at sætte stikket i, og så det ville da være en god idé at lægge bølgekraftanlæggene imellem havmøllerne på Horns Rev.
Det, det drejer sig om nu, er jo ikke 60 øre pr. kW, for så langt er de projekter ikke kommet endnu.
Det, det drejer sig om, er at få dem op i stor skala.
I øjeblikket kører man en skala fra 1 til 10, og der har jo nok været forsøgt, jeg ved ikke hvor mange hundrede bølgekraftprojekter.
Jeg tror faktisk, at fru Anne Grete Holmsgaard formentlig vil komme til at glæde sig over, at vi her har et virkelig validt projekt, samtidig med at vi har klimakonferencen i Danmark, og der er midler at søge i demonstrationsprogrammet, men det er fagligheden, der afgør, hvem der får midlerne.
Nu er det jo ikke interessen alene, der gør det, men pengene.
Det er pengene, der gør udslaget.
Jeg vil spørge, om der er vilje til at gå ind og sige: Vi fortryder, det var dumt gjort af os, at vi afviklede bølgekraftprogrammet i 2001 og fjernede alle pengene.
Vi er blevet klogere i mellemtiden, det er jo agtværdigt at blive klogere, og nu vil vi sikre, at der rent faktisk kommer en støtte, så bølgekraft kan udvikles i Danmark.
Det duer jo ikke at pakke det ind i, at der er et demonstrationsprojekt, hvori der er projekter til op over skorstenen.
De får ikke alle sammen penge.
Så kan ministeren ikke, når han oven i købet to gange har været oppe på det ene af de to danske projekter, stå her og sige: Ja, vi vil gå ind med penge til det.
Det er sådan set det, jeg siger.
Nu handler det om handling og ikke om pæne papirer.
Programmidlerne er forøget fra 75 mio. kr. årligt under det hidtidige energiforskningsprogram til 183 mio. kr. i 2007 og 205 mio. kr. i 2008.
Nu ved spørgeren jo godt, at det ikke er ministeren selv, der deler pengene ud, men at der faktisk sidder en bestyrelse og deler penge ud til valide projekter.
Vi taler nu om et bølgekraftprojekt, som ligger i Nissum Bredning, og som har kørt 4.000 timer, har overlevet syv storme – en bil holder i ca. 5.000 timer – og nu prøver man at gå op i stor skala.
Jeg ved jo, at spørgeren er meget interesseret i, om det nu kan være nok med 60 øre pr. kW.
Det, det drejer sig om, er, at det her projekt får penge til at kunne komme ud i stor skala, og det skal der nok komme.
Jeg har stillet et spørgsmål om, hvad ministeren har tænkt sig at gøre for at fremme udviklingen af dansk bølgekraft.
Og jeg har stillet spørgsmålet på baggrund af, at erhvervs- og økonomiministeren har indviet Wave Star sidste år i august i Nissum Bredning-forsøgsanlægget og sammen med transport- og energiministeren har været oppe at se på anlægget igen.
Sagen er bare, at der gives en støtte, som ikke overhovedet giver bølgekrafts udvikling kinamands chance i Danmark.
Jeg synes virkelig, det er meget trist og meget beklageligt, at vi nu er på vej til at sende bølgekraften til udlandet og dermed mister en mulighed for både at udvikle dansk teknologi, udvikle arbejdspladser, valutaindtjeninger og give et bidrag til at nedbringe udslippet af drivhusgasser i Danmark.
Så mit spørgsmål er simpelt hen: Hvad vil ministeren love, at regeringen gør og gør hurtigt?
Regeringen har jo sagt, at vi vil øge den vedvarende energi, og i den plan, der er fremlagt, går vi jo faktisk frem til, at vedvarende energi mindst skal udgøre 30 pct. i 2025 mod 15 pct. i dag.
Det er korrekt, at jeg har besøgt projektet i Nissum Bredning.
Det er jo et projekt, der er skudt over 30 mio. kr. af private midler i, det fungerer ganske godt, og der er ingen tvivl om, at Wave Star i Nissum Bredning udvikler sig og bliver i Danmark.
»Hvad kan ministeren oplyse om regeringens planer for at fremme danskudviklet bølgekraftteknologi i Danmark og til eksport?«
Skriftlig begrundelse
Det må antages, at den nye interesse for bølgekraft betyder, at regeringen nu er klar til at genoprette og opruste den danske udvikling af teknologien med henblik på CO2-reduktion, produktion af vedvarende energi, grønne arbejdspladser og forøget teknologieksport.
Investorerne – og teknologier som Wave Dragon, der er udviklet under det bølgekraftprogram, som den nuværende regering stoppede ved dens tiltrædelse – er i stigende grad på vej til lande som Portugal, Wales og Irland, der alle giver bedre rammebetingelser for teknologiens udvikling og modning.